recursal/SuperWikiNEXT-32B huggingface dataset:
Απεικονίζεται ο γεωγραφικός άξονας της περιστροφής Α (σε πράσινο). Εμφανίζεται ο βόρειος γεωγραφικός πόλος Α1 και ο Νότιος γεωγραφικός πόλος Α2. Εμφανίζεται επίσης ένα μαγνητικό πεδίο και ο μαγνητικός άξονας περιστροφής Β (σε μπλε) και ο βόρειος μαγνητικός πόλος Β1 και ο νότιος μαγνητικός πόλος Β2. 

Ως **γεωγραφικοί πόλοι** εννοούνται τα δύο σημεία στη Γη όπου ο άξονας περιστροφής της Γης τέμνει την επιφάνειά της Γης. Ο Βόρειος Πόλος βρίσκεται στον Αρκτικό Ωκεανό, ενώ ο Νότιος Πόλος βρίσκεται στην επιφάνεια της Ανταρκτικής. Οι δύο πόλοι εντοπίζονται και στους υπόλοιπους πλανήτες και δορυφόρους του ηλιακού συστήματος. Στους υπόλοιπους πλανήτες και δορυφόρους ο βόρειος πόλος βρίσκεται στην ίδια πλευρά του αμετάβλητου επιπέδου με τον Βόρειο πόλο της Γης. 

Σε σχέση με την επιφάνεια της Γης, η θέση των γεωγραφικών πόλων μεταβάλλεται κατά λίγα μέτρα σε περιόδους κάποιων ετών. Αυτός είναι ένας συνδυασμός της ταλάντωσης του Τσάντλερ, μια ελεύθερη ταλάντωση η οποία διαρκεί περίπου 433 ημέρες. Αυτή είναι μια ετήσια κίνηση η οποία ανταποκρίνεται στις εποχιακές κινήσεις των αέριων μαζών που μεταφέρουν αέρα και νερό. Επίσης αποτελεί μια παράτυπη μετατόπιση προς τον 80ο δυτικό μεσημβρινό.Καθώς η χαρτογραφία απαιτεί τη δήλωση των ακριβών και αμετάβλητων γεωγραφικών συντεταγμένων, οι μέσες τοποθεσίες των γεωγραφικών πόλων θεωρούνται σταθεροί χαρτογραφικοί πόλοι και αποτελούν τα σημεία όπου διασταυρώνονται οι μεγάλοι κύκλοι του γεωγραφικού πλάτους ενός σώματος.

Παραπομπές
----------

1. ↑  Archinal, B. A.; A’Hearn, M. F.; Bowell, E.; Conrad, A.; Consolmagno, G. J.; Courtin, R.; Fukushima, T.; Hestroffer, D. *και άλλοι*. (February 2011). «Report of the IAU Working Group on Cartographic Coordinates and Rotational Elements: 2009». *Celestial Mechanics and Dynamical Astronomy* **109** (2): 101–135. doi:10.1007/s10569-010-9320-4.
2. ↑  Lovett, Richard A. (14 Μαΐου 2013). «Climate change has shifted the locations of Earth's North and South Poles». Scientific American. Ανακτήθηκε στις 6 Ιανουαρίου 2019.
3. ↑  «Polar motion». *International Earth Rotation and Reference Systems Service*. Federal Agency for Cartography and Geodesy. 2013. Ανακτήθηκε στις 22 Οκτωβρίου 2020.
Συντεταγμένες: 40°58′3″N 100°16′43″E﻿ / ﻿40.96750°N 100.27861°E﻿ / 40.96750; 100.27861

Το **Διαστημικό Κέτρο του Ζιουκουάν (ΔΚΖ)** είναι διαστημοδρόμιο, δηλαδή ένας χώρος εκτόξευσης διαστημικών οχημάτων, το οποίο βρίσκεται στην έρημο Γκόμπι, στην εσωτερική Μογγολία της Κίνας και απέχει περίπου 1.600 χιλιόμετρα από το Πεκίνο.

Ιστορία
-------

Ιδρύθηκε το 1958 κι είναι το πρώτο από τα σημερινά τρία διαστημικά κέντρα της Κίνας. Οι πιο πολλές κινεζικές διαστημικές αποστολές έχουν πραγματοποιηθεί στο Ζιουκουάν. Ονομάστηκε έτσι γιατί η πόλη Ζιουκουάν είναι η κοντινότερη πόλη προς το Κέντρο.

Το διαστημικό αυτό κέντρο είναι στην πραγματικότητα μέρος της διαστημικής πόλης Ντόνφενγκ, που είναι γνωστή ως Βάση 20 ή Βάση του Ντόνγκφενγκ και περιλαμβάνει εγκαταστάσεις δοκιμών πτήσεων, ένα διαστημικό μουσείο κι ένα νεκροταφείο μαρτύρων.

Τρέχουσα χρήση
--------------

Το ΔΚΖ χρησιμοποιείται συνήθως για την εκτόξευση οχημάτων σε χαμηλές και μεσαίες τροχιές με μεγάλη τροχιακή κλίση, καθώς επίσης και για τη δοκιμή πυραύλων, μικρού και μεγάλου βεληνεκούς. Οι εγκαταστάσεις του είναι πολύ προχωρημένης τεχνολογίας και παρέχουν υποστήριξη σε κάθε φάση μιας αποστολής εκτόξευσης δορυφόρων. Επίσης περιλαμβάνει τεχνικό κέντρο, πεδίο εκτόξευσης, κέντρο ελέγχου εκτοξεύσεων, αρχηγείο καθώς και κέντρο ελέγχου αποστολών καθώ και άλλου τύπου υποστήριξης λογιστικά συστήματα.

Το κέντρο καλύπτει μια έκταση 2.800 τετραγωνικών χιλιομέτρων και μπορεί να φιλοξενήσει μέχρι και 20.000 ανθρώπους. Οι εγκαταστάσεις και ο μηχανισμός υποστήριξης εκτοξεύσεων υπήρχαν και στα διαστημικά κέντρα της Σοβιετικής Ένωσης, μέχρι και τη δεκαετία του 1960, και από εκεί μπορεί να αντλήθηκε τεχνική υποστήριξη για το Ζιουκουάν.

Το ΔΚΖ χρησιμοποιήθηκε για πολλές σημαντικές αποστολές της Κίνας στο διάστημα,όπως του πρώτου κινεζικού δορυφόρου Ντονγκ Φανγκ Χονγκ 1 το 1970, της πρώτης κινεζικής επανδρωμένης αποστολής στο διάστημα Σένζου 5 στις 15 Οκτωβρίου του 2003, της δεύτερης επανδρωμένης κινεζικής αποστολής στο διάστημα τον Οκτώβριο του 2005, καθώς και της τρίτης τον Οκτώβριο του 2008. Χρησιμοποιήθηκε επίσης για την πρώτη κινεζική αποστολή στη Σελήνη το Τσανγκ-ε τον Νοέμβριο του 2007.

Δείτε επίσης
------------

|  |  |
| --- | --- |
| εικονίδιο Διάστημα | Πύλη Διάστημα |

* Κινεζικό διαστημικό πρόγραμμα
* Σένζου (Διαστημόπλοια)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Διαστημικό Κέντρο Ζιουκουάν** |

* Google Maps
* http://www.globalsecurity.org/space/world/china/



1. ↑  inf.news/en/aviation/d79fca66ddb1d40463f76828ec1fa55b.html.
Ο **Γεώργιος Θεοχάρης** ήταν Έλληνας οπλαρχηγός και αγωνιστής του 1821 από την Ηλεία.

Είχε γεννηθεί περίπου το 1795 κι έζησε στην Δερβινή του τότε νομού Ηλείας. Είχε πάρει μέρος στην συνάντηση κλεφτών, οπλαρχηγών και προκρίτων στην Άνω μονή Δίβρης το 1821 όπου αποφασίστηκε η κήρυξη της επανάστασης στην ορεινή Ηλεία. Είχε συγκροτήση δικό του μικρό στρατιωτικό σώμα και πήρε μέρος σε πολλές μάχες με πρώτη αυτή των στενών του Κατσαρού υπό τις διαταγές του Γιαννιά. Το 1825 προήχθει σε ταξίαρχο.

Σε πιστοποιητικό του 1845 οι Πλαπούτας και Πετιμεζάς βεβαιώνουν ότι πήρε μέρος μαζί τους στις μάχες στο Πούσι, στην Πολιορκία του Λάλα, στην Πάτρα, στην Αθήνα, στην Ακροκόρινθο, στο Μεσολόγγι, στα Καλάβρυτα και κατά του Ιμπραήμ.

Πηγές
-----

* Παναγιώτη Θεοδ. Παπαθεοδώρου, *Η Κρυόβρυση της Ηλείας, ιστορία και ζωή*, Εκδόσεις Πέτρος Κούλης, Πάτρα 2003, ISBN 960-87799-0-1
**Γεωδαισιακή γραμμή** είναι καμπύλη ελάχιστου μήκους που συνδέει δύο σημεία του χωροχρόνου. Είναι η γενίκευση της ευθείας γραμμής σε Καμπύλους Χώρους.

Είναι εκείνη η γραμμή, η οποία ενώνει δυο σημεία που βρίσκονται πάνω σε μια επιφάνεια και έχει το ελάχιστο δυνατό μήκος. Το γνωστότερο παράδειγμα γεωδαισιακής, είναι ένας μέγιστος κύκλος στην επιφάνεια μιας σφαίρας.

Σύμφωνα με την Γενική θεωρία της Σχετικότητας, τα σώματα (τόσο τα υλικά (π.χ. η Γη) όσο και το φως) όταν κινούνται "ελεύθερα" (δηλ. μόνον υπό την επίδραση του βαρυτικού πεδίου στο οποίο βρίσκονται) δεν ακολουθούν οποιεσδήποτε καμπύλες τροχιές, αλλά τις γεωδαισιακές διαδρομές του τετραδιάστατου Χωροχρόνου.

Ένα παράδειγμα γεωδαισιακής είναι η τροχιά που διαγράφει η σκιά ενός αεροπλάνου που ίπταται επάνω από λόφους. Αν και το αεροπλάνο ακολουθεί ευθεία γραμμή στον επίπεδο (flat) τρισδιάστατο χώρο, η σκιά του ακολουθεί καμπύλη γραμμή στον καμπύλο (curved) δισδιάστατο χώρο του εδάφους.

Παραπομπές
----------

1. ↑  «γεωδαισιακές γραμμές». ygeiaonline.gr. Ανακτήθηκε στις 11 Νοεμβρίου 2014.
Ο **δίσκος βινυλίου** LP (long play) ή **δίσκος 33 στροφών** είναι ένα είδος φωνογραφικού αποθηκευτικού υλικού, που χρησιμεύει ως μέσο αποθήκευσης και αναπαραγωγής αναλογικού ήχου. Εισήχθη από την Columbia Records το 1948 και υιοθετήθηκε σύντομα ως νέο πρότυπο από το σύνολο της δισκογραφικής βιομηχανίας. Εκτός από σχετικά μικρές βελτιώσεις και την σημαντική μεταγενέστερη προσθήκη της ικανότητας αναπαραγωγής στερεοφωνικού ήχου, έχει παραμείνει τυποποιημένο πρότυπο για δίσκους βινυλίου. Κατά την αναπαραγωγή του ο δίσκος LP περιστρέφεται με 33 στροφές/λεπτό (ακριβέστερα με 33⅓), εξού και η εναλλακτική ονομασία "δίσκος 33 στροφών".

Βιβλιογραφία
------------

* Σάγος, Γεώργιος (2020). *Το Αναλογικό Πικάπ και οι Δίσκοι Βινυλίου*. Εκδόσεις Bookstars. ISBN 978-960-571-377-5.
Ο **Γεώργιος Θ΄** (Γεωργιανά: გიორგი IX, ***Giorgi IX***) (απεβ. το 1539) ήταν βασιλιάς τού γεωργιανού βασιλείου τού Kάρτλι (κεντρικής Γεωργίας) από το 1525 έως το 1527 (ή 1534).

Ο δεύτερος γιος τού Γεωργιανού βασιλιά Κωνσταντίνου Β΄, επέτυχε την παραίτηση τού μεγαλύτερου αδελφού του, Δαβίδ Ι΄, το 1525. Οι σχέσεις τού βασιλιά με άλλα μέλη της βασιλικής οικογένειας ήταν τεταμένες. Αυτό μπορεί να ανάγκασε τον Γεώργιο να αποσυρθεί σε ένα μοναστήρι με το όνομα Γεράσιμος, αφήνοντας τον θρόνο στον ενεργητικό ανιψιό του, Λουαρσάμπ Α΄. Οι πηγές είναι συγκεχυμένες, σχετικά με το πότε ακριβώς παραιτήθηκε ο Γεώργιος Θ΄, ορισμένοι ισχυρίζονται ότι συνέβη το 1527 (πιο αποδεκτή ημερομηνία), ενώ άλλοι τοποθετούν το γεγονός γύρω στο 1534.

Βιβιβλιογραφικές αναφορές
-------------------------

* Γεωργιανή Σοβιετική Εγκυκλοπαίδεια, V. 3, p. 161, Τιφλίδα, 1978
* Marie-Félicité Brosset, Histoire de la Géorgie. Livraison II : Histoire moderne de la Géorgie, έκδοση Adamant Media Corporation ((ISBN 0543944808) ), σελ. 24 έως 27.
Η **γεωλογία του Τατζικιστάν** περιλαμβάνει σχεδόν 93% ορεινό έδαφος. Το Τατζικικό Βύθισμα στα δυτικά είναι η μοναδική πεδιάδα σε ολόκληρη τη χώρα. Τα Υπεραλτάια όρη είναι μια συνέχεια των βουνών Τιεν Σαν στα ανατολικά. Αντίθετα, το Παμίρ είναι μια περιοχή οροπεδίου μεγάλου υψομέτρου, έξι χιλιόμετρα πάνω από την επιφάνεια της θάλασσας, η οποία εκτείνεται 400 χιλιόμετρα επί 225 χιλιόμετρα. Τα όρη του Παμίρ είναι τεκτονικές ζώνες που ενώνονται με χαρακτηριστικά συρραφής και τείνουν από τα πετρώματα του Παλαιοζωικού αιώνα στα βόρεια προς πετρώματα της εποχής του Καινοζωικού αιώνα στα νότια.

Το Τατζικικό Βύθισμα διακρατεί ιζηματογενή πετρώματα με πάχος μέχρι και 6 χιλιόμετρα, μεταξύ των οποίων και 700 μέτρα ορυκτού άλατος χρονολογούμενα από την Ιουράσια περίοδο. Αυτό το στρώμα επικαλύπτεται από ένα χιλιόμετρο παχύ χαλαζιακό ίζημα που χρονολογείται από την Κρητιδική περίοδο, καθώς και μία ακολουθία δύο χιλιομέτρων ανθρακικών ορυκτών, εβαποριτών και σχιστόλιθων, που χρονολογούνται από την Κρητιδική μέχρι και το Ολιγόκαινο. Πτυχώσεις και εισδύσεις έχουν παραμορφώσει όλα τα πετρώματα του βυθίσματος πάνω από το ιουρασικό άλας.

Μια από τις πιο ενδιαφέρουσες γεωμορφές στο Τατζικιστάν είναι ένας κρατήρας διαμέτρου 52 χιλιομέτρων από πρόσκρουση ενός μικρού αστεροειδή στη Γη, στο οροπέδιο Παμίρ, που συνέβη μάλλον πριν από λίγα εκατομμύρια έτη (αν και οι πρώτες εκτιμήσεις της ηλικίας ήταν μεγαλύτερες, 20 έως 25 εκατομμύρια έτη): Στην κοιλότητά του δημιουργήθηκε η υφάλμυρη λίμνη Καρακούλ, η μεγαλύτερη της χώρας σε έκταση (380 τετραγωνικά χιλιόμετρα).

Στο Τατζικιστάν έχουν βρεθεί απολιθώματα της χελώνας *Anatolemys*, του βραχιόποδου *Atrypa*, του κεφαλόποδου *Darvasiceras*, του κοραλλιού φαβοσίτη και βακουλίτες.

Το Τατζικιστάν έχει μεγάλη σεισμική δραστηριότητα εξαιτίας της συνεχιζόμενης ανόδου και παραμορφώσεως της Ευρασιατικής ηπειρωτικής τεκτονικής πλάκας 300 χιλιόμετρα κάτω απο την οροσειρά του Παμίρ. Ο σεισμός του Χαΐτ (ορθότερα Χοΐτ) του 1949, μεγέθους 7,5 βαθμών Ρίχτερ, έμεινε στην ιστορία κυρίως για την ομώνυμη κατολίσθηση που προκάλεσε, η οποία έθαψε 33 χωριά και προκάλεσε σύμφωνα με εκτιμήσεις από 7.500 έως 28.000 θανάτους ανθρώπων.

Παραπομπές
----------

1. ↑  Moores, E.M.· Fairbridge, Rhodes W. (1997). *Encyclopedia of European & Asian Regional Geology*. Springer. σελ. 718.
**Δίστιχο** λέγεται το  ποίημα σταθερής μορφής που ολοκληρώνεται μόνο μέσα σε δύο στίχους, Επίσης, ονομάζεται το στιχουργικό φαινόμενο κατά το οποίο δύο στίχοι ισοσύλλαβοι, ομοιοκατάληκτοι και του ίδιου ρυθμού επαναλαμβάνονται λιγότερες ή περισσότερες φορές, για τη δημιουργία ολόκληρων  ποιημάτων.

Ιστορία
-------

Το δίστιχο προέρχεται από την αρχαία ελληνική ποίηση και συναντάται στα  επιγράμματα.

Χρησιμοποιήθηκε εντόνως κατά την Αναγέννηση, στην Κρητική Λογοτεχνία, με κυριότερο εκπρόσωπο της το  Βιτσέντζο Κορνάρο, όπου με δίστιχα συνέθεσε τον *Ερωτόκριτο*.

Μορφή
-----

Το δίστιχο συναντάται με τις εξής σύνηθες μορφές:

* Δύο δεκαπεντασύλλαβοι ιαμβικοί στίχοι, οι οποίοι ομοιοκαταληκτούν.
* Δύο δεκαπεντασύλλαβοι τροχαϊκοί στίχοι, οι οποίοι ομοιοκαταληκτούν.
* Δύο στίχοι με λιγότερες συλλαβές ιαμβικού ή τροχαϊκού μέτρου, οι οποίοι ομοιοκαταληκτούν.

Ο πρώτος στίχος του δίστιχου ονομάζεται *πρόοδος* και ο δεύτερος *επωδός*, ενώ το περιεχόμενο του μπορεί να είναι ερωτικό, σατιρικό, επαινετικό, περιστασιακό, ξενιτιάς, γνωμικού χαρακτήρα κτλ.

Νεοελληνική Λογοτεχνία
----------------------

Το δίστιχο το συναντάμε στη Δημοτική ποίηση, με διάφορα ονόματα, όπως λιανοτράγουδο, μαντινάδα, πατινάδα, ριμνέτσα και κοτσάκι. 

Έχουν συνθέσει με δίστιχο ποιήματα τους πολλοί νεοέλληνες ποιητές, όπως ο Γεράσιμος Μαρκοράς τον *Όρκο* και ο Αριστοτέλης Βαλαωρίτης το *Φωτεινό*.

Ακολουθεί αντιπροσωπευτικό δημοτικό δίστιχο με δεκαπεντασύλλαβο ιαμβικό στίχο.

> 
> Της θάλασσας της έταξα ένα καντήλι λάδι,  
>  
> για να φωτάει του γεμιτζή να δένει παλαμάρι.  
> 
> 
> 
> 

Ακολουθεί αντιπροσωπευτικό δημοτικό δίστιχο με τροχαϊκό οκτασύλλαβο στίχο. 

> 
> Δυο ψαράκια μελανούρια,  
>  
> γεια σ' αγάπη μου καινούργια.  
> 
> 
> 
> 

Ακολουθεί αντιπροσωπευτικό λόγιο δίστιχο του  Γεώργιου Δροσίνη.

> 
> Αφίλητοι αγαπήθηκαν, ξαναϊδωθήκαν γέροι,  
>  
> και τότε πρώτη του φορά της φίλησε το χέρι.  
> 
> 
> 
>

Σημειώσεις
----------

1. ↑  Από δεκαπέντε.
2. ↑  Ονομαζόντουσαν έτσι παλαιότερα κυρίως.
3. ↑  Διότι αποτελεί κυρίως δημιούργημα του λαού.

Παραπομπές
----------

1. ↑  
Θρασύβουλος Σταύρου (2011) [2006]. *Νεοελληνική μετρική*. Θεσσαλονίκη: Ινστιτούτο Νεοελληνικών Σπουδών (Ίδρυμα Μανόλη Τριανταφυλλίδη). σελ. 121. ISBN 978-960-231-045-8.
2. ↑  
Γιάννης Α. Σάραλης (Μάρτιος 1991). «ΜΕΡΟΣ ΤΕΤΑΡΤΟ- ΚΕΦΑΛΑΙΟ ΔΕΥΤΕΡΟ - ΣΤΙΧΟΥΡΓΙΚΕΣ ΜΟΡΦΕΣ». *Νεοελληνική Μετρική*. Αθήνα: Βιβλιοπωλείον της «Εστίας» Ι.Δ. Κολλάρου & Σίας Α.Ε. σελίδες 153–154. ISBN 960-05-0283-8.
3. ↑  
ΣΤ. ΚΥΡΙΑΚΙΔΗΣ (1947). «ΜΕΡΟΣ Β΄ - ΚΕΦΑΛΑΙΟ Ε΄ - 2. Ποιήματα με σταθερή μορφή». *Η Γένεσις του Διστίχου και η Αρχή της Ισομετρίας*. Θεσσαλονίκη.
4. ↑  
ΣΟΦΟΚΛΗ Γ. ΔΗΜΗΤΡΑΚΟΠΟΥΛΟΥ (1978). «ΜΕΡΟΣ Β΄ - ΚΕΦΑΛΑΙΟ Ε΄ - 2. Ποιήματα με σταθερή μορφή». *ΝΕΟΕΛΛΗΝΙΚΗ ΛΟΓΟΤΕΧΝΙΑ*. Αθήνα: Ιδιωτική. σελ. 80.
5. ↑  
Γεράσιμος Αν. Μαρκαντωνάτος (2013). «Δίστιχο». *ΛΟΓΟΤΕΧΝΙΚΟΙ ΚΑΙ ΦΙΛΟΛΟΓΙΚΟΙ ΟΡΟΙ*. Αθήνα: Δημοσιογραφικός Οργανισμός Λαμπράκη Α.Ε. σελίδες 119–121. ISBN 978-960-503-298-2.
6. ↑  
ΣΟΦΟΚΛΗ Γ. ΔΗΜΗΤΡΑΚΟΠΟΥΛΟΥ (1978). «ΜΕΡΟΣ Β΄ - ΚΕΦΑΛΑΙΟ Ε΄ - 2. Ποιήματα με σταθερή μορφή». *ΝΕΟΕΛΛΗΝΙΚΗ ΛΟΓΟΤΕΧΝΙΑ*. Αθήνα: Ιδιωτική. σελ. 80.
**Γενικός δείκτης** ή δείκτης universal (αγγλ. universal indicator) ονομάζεται διάλυμα πολλών ουσιών το οποίο λαμβάνει διαφορετικά χρώματα ανάλογα με το pH του περιβάλλοντος, επιτρέποντας έτσι τον προσεγγιστικό προσδιορισμό του pH. Ο γενικός δείκτης αντί να αλλάζει χρώμα όταν εκτεθεί σε περιβάλλον εντός κάποιων ορίων ενεργής οξύτητας, όπως συμβαίνει με τους κοινούς δείκτες, αλλάζει χρώμα ή απόχρωση σε ολόκληρο το εύρος τιμών του pH, λαμβάνοντας χρώμα που επιτρέπει τον προσδιορισμό της (κατά προσέγγιση) τιμής του, όπως δείχνει ο πίνακας.

| Εύρος pH | Περιγραφή | Χρώμα |
| --- | --- | --- |
| 0-3 | Ισχυρά όξινο | Ερυθρό |
| 3-6 | Όξινο | Κίτρινο |
| 7 | Ουδέτερο | Πράσινο |
| 8-11 | Βασικό | Μπλε |
| 11-14 | Ισχυρά βασικό | Μωβ |

Σύσταση
-------

Η επί τοις εκατό κατά βάρος (% w/w) σύσταση του διαλύματος του γενικού δείκτη είναι η εξής:

* Ισοπροπυλική αλκοόλη 37
* Μεθυλική αλκοόλη 0,8
* Φαινολοφθαλεΐνη 0,03
* Κυανούν της βρωμοθυμόλης 0,03
* Κυανούν της θυμόλης 0,03
* Ερυθρό του μεθυλίου 0,02
* Νερό 62,1

Σήμερα κυκλοφορούν στο εμπόριο πολλές παραλλαγές της πιο πάνω σύστασης, κυρίως ως προς τις οργανικές αλκοόλες, καθώς κάθε κατασκευαστής προσπαθεί να επιτύχει το καλύτερο αποτέλεσμα. Υπάρχουν, επίσης, και λωρίδες χαρτιού (πεχαμετρικό χαρτί) εμποτισμένες με ανάλογο διάλυμα, ώστε να μην είναι αναγκαία η χρήση του δείκτη υπό μορφή διαλύματος. Η χρήση παρόμοιου χάρτου είναι πολύ λιγότερο επικίνδυνη σε σχέση με τη χρήση διαλύματος, αλλά δεν είναι πάντα εφικτή.

Το αρχικό έτοιμο προς χρήση διάλυμα είναι διαφανές και άχρωμο. Χημικά είναι σταθερό, αλλά πολύ εύφλεκτο. Το σημείο βρασμού του είναι περίπου 79ο C (με διαλύτη αιθανόλη αντί μεθανόλης).

Προφυλάξεις
-----------

Το διάλυμα είναι ερεθιστικό για τα μάτια, γι' αυτό επιβάλλεται η χρήση ειδικών γυαλιών στο εργαστήριο. Αν έλθει σε επαφή με το δέρμα χρειάζεται άμεσο πλύσιμο με νερό και σαπούνι. Είναι επίσης ερεθιστικοί οι ατμοί του, σε περίπτωση εισπνοής τους. Σε περίπτωση κατάποσης απαιτείται η άμεση κλήση ιατρού.

Χρησιμοποιημένο διάλυμα μπορεί να απορρίπτεται στην κοινή αποχέτευση υπό την προϋπόθεση ότι η απορριπτόμενη ποσότητα δεν είναι μεγάλη. Το διάλυμα διατηρείται σε καλά κλεισμένες γυάλινες φιάλες ή φιαλίδια, σε καλά αεριζόμενους χώρους ώστε να μη συσσωρεύονται τυχόν ατμοί του και πάντα μακριά από φλόγα ή πηγές θερμότητας για να αποφευχθεί κίνδυνος πυρκαγιάς.

Αν παρά τις προφυλάξεις το διάλυμα έλθει σε επαφή με τα μάτια, χρειάζεται πλύσιμο με άφθονο νερό τουλάχιστον επί 15 λεπτά, χωρίς να χρησιμοποιηθούν αλοιφές ή κολλύρια και χωρίς να κλείνουν τα βλέφαρα. Μετά την πλύση είναι απαραίτητη η επίσκεψη σε οφθαλμίατρο.

Παραπομπές
----------

1. ↑  Cambridge Dictionaries Online
2. ↑  «ISCID Encyclopedia of Science and Philosophy». Αρχειοθετήθηκε από το πρωτότυπο στις 25 Σεπτεμβρίου 2006. Ανακτήθηκε στις 10 Ιουλίου 2011.
3. 1 2  «Science Lab.com (pdf)». Αρχειοθετήθηκε από το πρωτότυπο στις 14 Οκτωβρίου 2012. Ανακτήθηκε στις 10 Ιουλίου 2011.
4. ↑  «Whatman Ltd». Αρχειοθετήθηκε από το πρωτότυπο στις 3 Αυγούστου 2011. Ανακτήθηκε στις 10 Ιουλίου 2011.
5. 1 2  «Oxford University H-Sci Project». Αρχειοθετήθηκε από το πρωτότυπο στις 23 Νοεμβρίου 2010. Ανακτήθηκε στις 10 Ιουλίου 2011.
Ο **Γιόζεφ Μπρικς** (τσεχικά: *Josef Bryks*, 18 Μαρτίου 1916– 11 Αυγούστου 1957) ήταν Τσεχοσλοβάκος πιλότος, που στη διάρκεια του Β’ Παγκοσμίου Πολέμου συνελήφθη από τους Γερμανούς και δραπέτευσε τρεις φορές.

Το 1941 ενώ υπηρετούσε στο Volunteer Reserve της Βασιλικής Αεροπορίας της Μεγάλης Βρετανίας (Royal Air Force Volunteer Reserve) το αεροπλάνο του καταρρίφτηκε από εχθρικά πυρά πάνω από την κατεχόμενη Γαλλία και συνελήφθη. Μετά την τρίτη φορά που δραπέτευσε εντάχθηκε στο Polish Home Army και βοήθησε στον ανεφοδιασμό των μαχητών της εβραϊκής αντίστασης κατά τη διάρκεια της Εξέγερσης στο Γκέτο της Βαρσοβίας. Όταν συνελήφθη εκ νέου μεταφέρθηκε στο στρατόπεδο για αιχμαλώτους πολέμου Stalag Luft III, όπου βοήθησε στη Μεγάλη Απόδραση, και στη συνέχεια στο Κάστρο του Κόλντιτς, όπου στη διάρκεια του πολέμου λειτουργούσαν φυλακές υψίστης ασφαλείας. Εκεί παρέμεινε μέχρι την απελευθέρωση από τους Αμερικανούς, το 1945 και έπειτα επέστρεψε στη Τσεχοσλοβακία και στην Τσεχοσλοβάκικη Αεροπορία. Το 1948 του απονεμήθηκε από τη Μεγάλη Βρετανία ο τίτλος Member of the Most Excellent Order of the British Empire (MBE).

Την ίδια χρονιά κατέλαβαν την εξουσία στην Τσεχοσλοβακία οι κομμουνιστές, οι οποίοι καθαίρεσαν τον Μπρικς και άλλους αξιωματικούς που στη διάρκεια του πολέμου είχαν υπηρετήσει σε βρετανικά και γαλλικά στρατιωτικά σώματα. Το 1949 του επιβλήθηκε ποινή φυλάκισης 10 ετών και του αφαιρέθηκαν ο βαθμός του και τα παράσημα που του είχαν δοθεί και την επόμενη χρονιά του επιβλήθηκαν επιπλέον 20 χρόνια καταναγκαστικής εργασίας και βαρύ πρόστιμο. Το 1952 μεταφέρθηκε σε μια φυλακή όπου υποχρεώθηκε να εργαστεί σε ορυχείο ουρανίου. Πέθανε από καρδιακή προσβολή το 1957 στο νοσοκομείο των φυλακών. Αποκαταστάθηκε μετά τη Βελούδινη Επανάσταση και την πτώση του κομμουνιστικού καθεστώτος στη Τσεχοσλοβακία.

Παραπομπές
----------

1. 1 2 3  *Czech National Authority Database*. xx0011594. Ανακτήθηκε στις 23  Νοεμβρίου 2019.
2. 1 2 3  «Databáze Vojenského historického archivu» Ανακτήθηκε στις 30  Νοεμβρίου 2020.
3. 1 2  «Evidence zájmových osob StB (EZO)». *Records of persons of interest*.
4. ↑  *Czech National Authority Database*. xx0011594. Ανακτήθηκε στις 1  Μαρτίου 2022.
5. 1 2  *Czech National Authority Database*. xx0011594. Ανακτήθηκε στις 15  Δεκεμβρίου 2022.
6. ↑  www.brno.cz/obcan/vyznamne-osoby-a-vyroci/cestni-obcane-mesta-brna-od-r-1990/.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 42906194
* LCCN: no2004115089
* ISNI: 0000 0000 5544 2181
* GND: 129057614
* SUDOC: 186034911
* NKC: xx0011594

 |

 |
Νυφική και γιορτινή φορεσιά από τη Λευκάδα. Συλλογή ΠΛΙ, Ναύπλιο
Ως **γιορτινή ή νυφική φορεσιά της Λευκάδας** αναφέρεται η γυναικεία ενδυμασία που φοριόταν τα παλιότερα χρόνια από τον γυναικείο πληθυσμό της Λευκάδας κατά τις επίσημες περιστάσεις όπως ο γάμος, οι γιορτές κλπ. Η φορεσιά αυτή παρουσιάζει έντονα δυτικά στοιχεία αλλά και συγκερασμό μεταξύ αυτών των στοιχείων με τα αντίστοιχα παραδοσιακά των Επτάνησων.

Περιγραφή
---------

Τη συγκεκριμένη φορεσιά αποτελούν το πουκάμισο, τα μεσοφόρια, το φουστάνι, το τσιπούνι, η φούστα, ο τσιουμπές, το σπαλέτο. το φεσάκι και ο κεφαλόδεσμος με τα στολίδια της κεφαλής.

Το πουκάμισο (αναφέρεται και ως *ποκάμισο*) είναι αραχνοΰφαντο λινό, λευκού χρώματος και εκτείνεται μέχρι τους αστραγάλους. Είναι κεντημένο στα μανίκια και στο ύφασμα που καλύπτει το στήθος (τραχηλιά) με λευκό κέντημα, το οποίο είχε τα παλιότερα χρόνια ιδιαίτερη βαρύτητα καθώς ήταν ένα τμήμα της φορεσιάς που το μόνο άτομο που είχε δικαίωμα να το αντικρίσει ήταν ο σύζυγος της νύφης.

Στη μέση τοποθετούνται τρία μεσοφόρια και πάνω από αυτά φοριέται το φουστάνι, το οποίο διαθέτει στενά μανίκια και συνήθως είναι φτιαγμένο από μετάξι. Ακολουθούν το μανικωτό μπούστο που ονομάζεται τσιπούνι και καλύπτει ελαφρά το στήθος καθώς και η φούστα, η οποία έχει πτυχώσεις και είναι μακριά ώστε να καλύπτει το πουκάμισο. Σημαντικό τμήμα της νυφικής φορεσιάς ήταν ο τσιουμπές. Έχει κοντά μανίκια, πτυχώσεις στο πίσω μέρος και τοποθετείται πάνω από το φουστάνι. Οι ώμοι, το στήθος και η πλάτη καλύπτονταν από μια μεταξωτή μαντήλα με κρόσσια, το λεγόμενο σπαλέτο.

Στο κεφάλι τοποθετείται λοξά ένα μικρό διακοσμητικό φέσι και το λευκό κάλυμμα της κεφαλής το οποίο λέγεται *κεφαλοπάνι* και φτάνει μέχρι τη μέση. Ο στολισμός της κεφαλής ονομάζεται τρέμολο ή τρέμουλα και αποτελείται από ένα συνδυασμό κοσμημάτων όπως χρυσά λουλούδια, στερεωμένα σε καρφοβελόνα. Ο στολισμός συμπληρώνεται από εξαρτήματα όπως σκουλαρίκια, περιλαίμιο, καρφίτσα φτιαγμένη από πολύτιμο υλικό κλπ.

Παραπομπές
----------

1. 1 2 3  *Ελληνικές Φορεσιές*. Αθήνα: Ιστορική και Εθνολογική Εταιρεία της Ελλάδος. 2005. σελ. 72.
2. 1 2  Παπαντωνίου, Ιωάννα (1996). *Ελληνικές τοπικές ενδυμασίες*. Ναύπλιο: Πελοποννησιακό Λαογραφικό Ίδρυμα. σελίδες 46–47. ISBN 960-85159-8-X.
Οι **γενικές εκλογές των Νήσων Φώκλαντ για το 2017** πραγματοποιήθηκαν την Πέμπτη 9 Νοεμβρίου 2017. 
Εξελέγησαν και τα οκτώ μέλη της Νομοθετικής Συνέλευσης (πέντε από την εκλογική περιφέρεια Στάνλεϊ και τρία από την εκλογική περιφέρεια της Καμπ με καθολική ψηφοφορία, με κάθε μέλος της Στάνλεϊ να έχει μέχρι 5 ψήφους και το κάθε μέλος της Καμπ να έχει μέχρι 3 ψήφους. Η προσέλευση των ψηφοφόρων ήταν 80% στη Στάνλεϊ και 86% στο στρατόπεδοην περιφέρεια Καμπ.

Ήταν η τρίτη εκλογή από τότε που τέθηκε σε ισχύ το νέο Σύνταγμα των Νήσων Φώκλαντ, που αντικατέστησε το Νομοθετικό Συμβούλιο των Νήσων Φώκλαντ (που υπήρχε από το 1845). Δεδομένου ότι κανένα πολιτικό κόμμα δεν δραστηριοποιείται στις Φώκλαντ, όλοι οι υποψήφιοι ήταν ανεξάρτητοι. Μόνο τρία μέλη της προηγούμενης συνέλευσης κέρδισαν επανεκλογή, με τον Ίαν Χάνσεν να είναι το μόνο μέλος της κυβέρνησης που άυξησε το ποσοστό της ψήφου του.

Εκστρατεία
----------

Σύμφωνα με το άρθρο 32 του Συντάγματος των Νήσων Φώκλαντ, οι γενικές εκλογές δεν χρειαζόταν να πραγματοποιηθούν πριν από τις 19 Ιανουαρίου 2018. Ωστόσο, τον Αύγουστο του 2017, η Νομοθετική Συνέλευση ανακοίνωσε ότι πρόωρες γενικές εκλογές προγραμματίστηκαν για τις 9 Νοεμβρίου 2017 (σχεδόν ακριβώς τέσσερα χρόνια μετά τις προηγούμενες γενικές εκλογές του 2013). 

Οι εκλογές επικρίθηκαν από την κυβερνήτρια της επαρχίας Τιέρα ντελ Φουέγο, Ροσάνα Μπερτόνε, η οποία περιέγραψε την ψηφοφορία ως «παράνομη νομοθετική εκλογική πράξη» και δήλωσε ότι οι μόνες νόμιμες εκλογές για τα νησιά ήταν οι επαρχιακές εκλογές της Αργεντινής, που διεξήχθησαν το 2015 στη Γη του Πυρός, στη δικαιοδοσία της οποίας υπάγονται οι Φώκλαντ σύμφωνα με την διεκδίκηση κυριαρχίας της Αργεντινής στα νησιά.

Αποτελέσματα
------------

Στην εκλογική περιφέρεια Στάνλεϊ εξελέγησαν οι Ρότζερ Κένεθ Σπινκ (651 ψήφοι), Λιόνα Λουσίλα Βιντάλ Ρόμπερτς (559), Μαρκ Τζον Πόλαρντ (534), Στέισι Τζον Μπράγκερ (476) και Μπάρι Ελσμπάι (404 ψήφοι). Στην περιφέρεια Καμπ εξελέγησαν οι Ίαν Χάνσεν (149 ψήφοι), Τέσλιν Σιόμπαν Μπάρκμαν (139) και Ρότζερ Άντονι Έντουαρντς (130).

Παραπομπές
----------

1. 1 2  «Falklands' preparations and registration for November 9 General Election». *MercoPress*. 1-9-2017.. Ανακτήθηκε στις 2017-09-01.
2. 1 2  «Falkland Islands Elects New Legislative Assembly». *MercoPress*. 10-11-2017.. Ανακτήθηκε στις 2017-11-11.
3. ↑  «17 candidates finally declare». *Penguin News*. 2017-10-23. Αρχειοθετήθηκε από το πρωτότυπο στις 2017-10-30.. Ανακτήθηκε στις 2017-10-29.
4. ↑  «Bertone y un mensaje a los isleños: "Ellos son los únicos legisladores de las islas"» (στα Spanish). *CriticaSur*. 2017-11-09.. Ανακτήθηκε στις 2017-11-12. *«Given the illegitimate electoral legislative act that is being developed in the Malvinas Islands, I want to emphasise that the only and legitimate legislators of the province of Tierra del Fuego, Antarctica and the South Atlantic Islands were elected on 21 June 2015...»*
Ο ιστορικός **Δίυλλος**, γιος του ατθιδογράφου Φανόδημου,

έζησε στην Αθήνα το πρώτο μισό του 3ου π.Χ. αιώνος. Ήταν συγγραφέας ενός έργου (*Ιστορίαι*) 26 ή 27 βιβλίων στο οποίο εξιστορούσε, όπως γράφει ο Διόδωρος ο Σικελιώτης,

τα γεγονότα που συνέβηκαν στην Ελλάδα και τη Σικελία από την εποχή του τρίτου ιερού πολέμου (όταν οι Φωκείς με επικεφαλής τον Φιλόμηλο κατέλαβαν το μαντείο των Δελφών, 356 π.Χ) έως τον θάνατο του γιου του Κασσάνδρου, Φιλίππου του Δ΄ (296 π.Χ.).

Από το έργο του Διύλλου διασώθηκαν τέσσερα μόνον αποσπάσματα.
 
Αναφέρονται από τον Αθήναιο, τον Αρποκρατίωνα και τον Πλούταρχο.

Παραπομπές
----------

1. ↑  Brill’s New Pauly online, **Diyllus**.
2. ↑  Διόδωρος ο Σικελιώτης, Ιστορική Βιβλιοθήκη, 16.14.5 και 16.76.6.
3. ↑  Müller, *Fragmenta historicorum Graecorum* (1841), Τόμος II, σελ. 360-361, **Diyllus**.
4. ↑  Πλούταρχος, *Περί της Ηροδότου κακοηθείας*, 26 (*ὅτι μέντοι δέκα τάλαντα δωρεὰν ἔλαβεν ἐξ Ἀθηνῶν Ἀνύτου τὸ ψήφισμα γράψαντος, **ἀνὴρ Ἀθηναῖος οὐ τῶν παρημελημένων ἐν ἱστορίᾳ, Δίυλλος**, εἴρηκεν*).

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 17614196
* GND: 102391653

 |

 |
Η νοηματική γλώσσα των εθνών της πρώην Γιουγκοσλαβίας, γνωστή ως **Κροατική Νοηματική Γλώσσα** (**Hrvatski znakovni jezik**, **HZJ**), **Νοηματική Γλώσσα του Κοσσυφοπεδίου**, **Σερβική Νοηματική Γλώσσα**, **Σλοβενική Νοηματική Γλώσσα**, ή **Γιουγκοσλαβική Νοηματική Γλώσσα** (**ΓΝΓ**), ξεκίνησε να υπάρχει όταν τα παιδιά στάλθηκαν σε σχολεία κωφών στην Αυστροουγγαρία στις αρχές του 19ου αιώνα. Τα δύο πρώτα σχολεία της περιοχής άνοιξαν το 1840 στη Σλοβενία και το 1885 στην Κροατία. 

Παραμένουν διαλεκτικές διακρίσεις μεταξύ της σλοβενικής, κροατικής και σερβικής νοηματικής γλώσσας, καθώς δημοσιεύονται ξεχωριστά (καθώς και ενοποιημένα) λεξικά. Οι ποικιλίες αυτές είναι φέρεται να είναι αμοιβαία κατανοητές, αλλά το πραγματικό ποσό της μεταβολής, και ο βαθμός στον οποίο οι ποικιλίες θα πρέπει να θεωρούνται μια γλώσσα ή χωριστές γλώσσες, δεν έχουν συστηματικά αξιολογηθεί, και δεν υπάρχουν πολλά γνωστά πράγματα για τη κατάσταση της νοηματικής γλώσσας σε άλλες χώρες των Βαλκανίων.

Ένα αλφάβητο δύο χεριών είναι σε ευρεία χρήση με το αλφάβητο του ενός χωριού, το οποίο αν και χρησιμοποιείται λιγότερο συχνά, έχει επίσημο καθεστώς.

Στη Βοσνία και Ερζεγοβίνη, οι κωφοί έχουν τα ίδια γλωσσικά δικαιώματα με τη νοηματική γλώσσα όπως έχουν οι ακούοντες με την προφορική γλώσσα. Θα πρέπει να παρέχονται διερμηνείς μεταξύ της νοηματικής και της Σερβοκροατικής για κωφούς ανθρώπους που ασχολούνται με κρατικούς φορείς και οι κυβερνητικές τηλεοπτικές εκπομπές θα πρέπει να μεταφράζονται σε νοηματική γλώσσα. Υπάρχει μια Επιτροπή για τη Νοηματική Γλώσσα που αποτελείται από μέλη που εκπροσωπούν την εκπαίδευση, την γλωσσολογία/παιδαγωγία, και τους τρεις λαούς της Βοσνίας. Από το νόμο, η Κροατική Ραδιοφωνία έχει στους ρόλους της να προωθήσει τη μετάφραση των προγραμμάτων στη νοηματική γλώσσα. Στο Κοσσυφοπέδιο, υπάρχουν διερμηνείς νοηματικής γλώσσας στα δελτία ειδήσεων.

Παραπομπές
----------

1. ↑  Hammarström, Harald· Forkel, Robert· Haspelmath, Martin· Bank, Sebastian, επιμ. (2016). «Yugoslavian Sign». *Glottolog 2.7*. Jena: Max Planck Institute for the Science of Human History.
2. ↑  van Cleve, John V. 1987. Gallaudet encyclopedia of Deaf people and deafness. Vol. 3, pp. 116-118. New York: McGraw-Hill Book Company.
3. ↑  Bickford, J. Albert. 2005. The Signed Languages of Eastern Europe, pp. 15-16.
4. ↑  The right to sign language in Bosnia and Herzegovina
5. ↑  «Zakon o Hrvatskoj Radioteleviziji». Αρχειοθετήθηκε από το πρωτότυπο στις 3 Φεβρουαρίου 2018. Ανακτήθηκε στις 2 Ιουλίου 2018.

Εξωτερικοί σύνδεσμοι
--------------------

* (Κροατικά) Λεξικό της Κροατικής Νοηματικής Γλώσσας
Στην επιστήμη υπολογιστών **δηλωτικός προγραμματισμός** (Αγγλικά: *declarative programming*) είναι ένα προγραμματιστικό υπόδειγμα όπου, σε αντίθεση με τον **προστακτικό προγραμματισμό**, το ζητούμενο αποτέλεσμα υπολογίζεται περιγράφοντας απλώς τις επιθυμητές ιδιότητες του.  Παραδείγματα γλωσσών δηλωτικού προγραμματισμού είναι η Haskell, η Prolog, η SQL, η HTML και η CSS.

Ένα παράδειγμα δηλωτικού προγραμματισμού είναι η χρήση των κανονικών εκφράσεων όπου υπάρχουν στις περισσότερες σύγχρονες γλώσσες προγραμματισμού. Ο προγραμματιστής απλά δηλώνει την κανονική έκφραση (regexpr) και στην συνέχεια υπολογίζεται το ζητούμενο αποτέλεσμα.

Δείτε επίσης
------------

* Προστακτικός προγραμματισμός

Παραπομπές
----------

1. ↑  Haridi, Peter Van Roy; Seif (2004). *Concepts, techniques, and models of computer programming*. Cambridge, Mass. [u.a.]: MIT Press. σελ. 406. ISBN 0-262-22069-5.
2. ↑  Raymond, Eric Steven (2004). *The art of UNIX programming : with contributions from thirteen UNIX pioneers, including its inventor, Ken Thompson* ([Nachdr.] έκδοση). Boston [u.a.]: Addison-Wesley. σελίδες 188–189. ISBN 0-13-142901-9.
Η **Γιουγκοσλαβική Αριστερά** ήταν πολιτικό κόμμα της Γιουγκοσλαβίας και της Σερβίας από το 1994 που ιδρύθηκε έως το 2003 που διαλύθηκε. Ιδρύθηκε σαν συνασπισμός 23 κομμάτων της αριστεράς με πρόεδρο τον Λιούμπισα Ρίστιτς και φυσικό ηγέτη την Μιριάνα Μάρκοβιτς σύζηγο του Σλόμπονταν Μιλόσεβιτς. Παρόλο που ήταν αριστερής ιδεολογίας στις τάξεις του είχε και οικολόγους αλλά και σοσλιαλδημοκράτες.

Στην ομοσπονδιακή εκλογή του 1996 σε συνασπισμό με το Σοσιαλιστικό Κόμμα Σερβίας κέρδισε τις εκλογές και εξέλεξε 9 βουλευτές και 1 ομοσπονδιακό υπουργό.

Στις βουλευτικές εκλογές του 2000 κέρδισε μόλις το 0,4% και έμεινε εκτός κοινοβούλιου. Στις εκλογές του 2003 κέρδισε το 0,09% των ψήφων.

Πηγές
-----

* Γιουγκοσλαβική Αριστερά (επίσημη ιστοσελίδα)
Συντεταγμένες: 41°32′21″N 27°09′40″E﻿ / ﻿41.5391°N 27.1612°E﻿ / 41.5391; 27.1612

Το χωριό **Γενίκιοϊ** (τουρκικά: *Yenikoÿ*, σημαίνει *Νεοχώρι*) είναι ένα χωριό της Τουρκίας κοντά στις Σαράντα Εκκλησιές. Ανήκει στον Δήμο Αρτεσκού της επαρχίας Σαράντα Εκκλησιών. Ο πληθυσμός ήταν σχεδόν αποκλειστικά ελληνικός, αλλά μετά την μικρασιατική καταστροφή και την ανταλλαγή πληθυσμών του 1923, οι κάτοικοι μετακινήθηκαν στην Ελλάδα, κυρίως στο Πεδινό Κιλκίς. Σύμφωνα με άλλες πηγές μερικοί μετακινήθηκαν και στη Βουλγαρία. Στη θέση τους ήρθαν Τούρκοι από τη Θεσσαλονίκη.

Η οικονομία του χωριού είναι κυρίως κτηνοτροφική / αγροτική.

Πληθυσμός
---------

| Πληθυσμός |
| --- |
| 2007 | 660 |
| 2000 | 725 
  |
| 1997 | - |

Διοίκηση
--------

Οι κοινοτάρχες τα τελευταία χρόνια

2004 - Μουσταφά Ασκίν
1999 - Σελίμ Αλτίν
1994 - Κεμάλ Οζκάν
1991 - Σελίμ Αλτίν
1989 - Ιχσάν Κανάτ

Παραπομπές
----------
Ο **Δημάς** ήταν πρόσωπο της Καινής Διαθήκης, συνεργάτης του Απόστολου Παύλου.

Βίος
----

Ο **Δημάς** είναι συνεργάτης του Απόστολου Παύλου και πρωτοαναφερεται στην Επιστολή προς Κολοσσαείς και στην Επιστολή προς Φιλήμονα.Πιθανότατα στην Ρώμη εγκατέλειψε τον Παύλο,ίσως επειδή φοβήθηκε πως θα είχε παρόμοια τυχη με εκείνη του Παύλου. Κατά τον ψευδο-ιππόλυτο ανήκε στους εβδομηνταδύο αποστόλους και αργότερα έγινε ιερέας των ειδώλων.

Παραπομπές
----------

1. ↑  Ανώνυμος, «Δημάς»,Θρησκευτική και Ηθική Εγκυκλοπαίδεια, τομ.4(1964),στ.1033

Πηγές
-----

* Ανώνυμος, «Δημάς»,Θρησκευτική και Ηθική Εγκυκλοπαίδεια, τομ.4(1964),στ.1033
Ο **Γιάννης Ρήγας** (γενν. 1955) είναι ένας Έλληνας ηθοποιός, σκηνοθέτης και δάσκαλος της υποκριτικής. Γεννήθηκε και μεγάλωσε στην Ανατολική Αφρική.

Θεατρικές Σπουδές
-----------------

Είναι απόφοιτος της Δραματικής Σχολής του Θεάτρου Τέχνης. Υπήρξε μαθητής του Κάρολου Κουν, του Γιώργου Λαζάνη και του Βασίλη Παπαβασιλείου.

Καριέρα ηθοποιού
----------------

Ως ηθοποιός έλαβε μέρος σε περισσότερες από 50 παραστάσεις έργων των : Αισχύλου, Σοφοκλή, Ευριπίδη, Αριστοφάνη, Σαίξπηρ, Μαριβώ, Έρντμαν, Πιραντέλλο, Χόρβατ, Ντάριο Φο, Στράους, Μποντ, Χέαρ, Μπρέντον, Ίβσικ, Καμπανέλλη, Αναγνωστάκη, Σκούρτη, Μουρσελά, Ευθυμιάδη, Σιμιτζή, Σεβαστάκη, Αρμένη, κ.ά. με σκηνοθέτες τους Κάρολο Κουν, Γ. Λαζάνη, Β. Παπαβασιλείου, Μ. Κουγιουμτζή.

Διδάσκει υποκριτική θεάτρου και Λόγο από το 1977. Το 1990 ίδρυσε το Θεατρικό Οργανισμό "Εστία". Είναι ιδρυτικό μέλος και διευθύνων σύμβουλος του καλλιτεχνικού οργανισμού «Πανδαιμόνιο 7».

Καριέρα σκηνοθέτη
-----------------

Σκηνοθέτησε παραστάσεις των:
Αριστοφάνη, Ευριπίδη, Σαίξπηρ, Γκολντόνι, Κλάιστ, Τσέχωφ, Σνίτσλερ, Μπρεχτ, Κούντερα, Πρίσλεη, Κέσερλινγκ, Ζιροντού, Έντε, Τ.Σ. Έλιοτ, Μανφρίντι, Ντουράνγκ, Μπαρίκο, Ντάριο Φο, Πολίτη, Αξιώτη, Αλεξάνδρου, Ρίτσου, Καμπανέλλη, Κεχαΐδη, Βαλτινού, Στάικου, Αδαμοπούλου, Ευσταθιάδη και Βασιλειάδη. Παραστάσεις του έχουν παρουσιαστεί στην Επίδαυρο, στο Ωδείο Ηρώδου Αττικού, σε πολλές πόλεις της Ελλάδος και της Κύπρου. Επίσης στη Γαλλία, στην Ιταλία, στη Μεγάλη Βρετανία και στην Ελβετία.

Συνεργασίες
-----------

Συνεργάστηκε με το Θέατρο Τέχνης «Κάρολος Κουν» , το Κρατικό Θέατρο Βορείου Ελλάδος, το Θεατρικό Οργανισμό Κύπρου και με ιδιωτικούς Θιάσους. Διετέλεσε Αναπληρωτής Καλλιτεχνικός Διευθυντής του Κρατικού Θεάτρου Βορείου Ελλάδος από το 1999 έως το 2001 και Διευθυντής της Δραματικής Σχολής του ΚΘΒΕ από το 1995 έως το 2001. Είναι Διευθυντής σπουδών της Δραματικής Σχολής του ΚΘΒΕ από το 2009. Επίσης, είναι έκτακτος συνεργάτης του Αριστοτελείου Πανεπιστημίου Θεσσαλονίκης από το 1996. Τέλος, έχει ασχοληθεί με το ραδιόφωνο και την τηλεόραση.

Θεατρικές παραστάσεις
---------------------

Κατάλογος βασικών πληροφοριών θεατρικών παραστάσεων, στις οποίες συμμετείχε Ο Γ. Ρήγας ως ηθοποιός. 

Άμεση ενημέρωση καταλόγου
Αυτός ο κατάλογος ενημερώνεται περιοδικά με μηχανικό τρόπο από ένα bot. Επεξεργασίες σε αυτό τον κατάλογο από χρήστες με το συνηθισμένο «χειροκίνητο» τρόπο θα αναιρεθούν με την επόμενη ανανέωση από το bot!

WQS | PetScan | YASGUI | Βρείτε εικόνες

| σεζόν | παράσταση | ρόλος | θίασος | θέατρο | σκηνοθέτης |
| --- | --- | --- | --- | --- | --- |
| *Ελληνική Θεατρική Περίοδος 1977/1978* | *Η νίκη* | Θύμιος | Θέατρο Τέχνης «Κάρολος Κουν» | *Θέατρο Τέχνης Κάρολος Κουν - Υπόγειο* | Κάρολος Κουν |
| *Ελληνική Θεατρική Περίοδος 1979/1980* | *Μαντζουράνα στο κατώφλι, γάιδαρος στα κεραμίδια* | ΧωριάτηςΑφηγητήςΔημοσιογράφος | *Θέατρο Τέχνης - Λαϊκή Σκηνή*Θέατρο Τέχνης «Κάρολος Κουν» | *Θέατρο Βεάκη* | Γιώργος Λαζάνης |

Τέλος αυτόματα δημιουργημένου καταλόγου.
Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
Ο **Γιάννης Σβορώνος** (1919-1987) ήταν Έλληνας ζωγράφος, γραφίστας και σκηνογράφος.

Βίος
----

Ο **Γιάννης Σβορώνος** γεννήθηκε στη Δράμα το 1919. Έζησε στη Θεσσαλονίκη από το 1923 έως το 1962. Παρακολούθησε μαθήματα στην Ανωτάτη Σχολή Καλών Τεχνών από το 1937 έως το 1939. Το 1944 ξεκίνησε τη συνεργασία του με τα λιθογραφία Χάγουελ και Κώττα. Η βασική επαγγελματική ενασχόλησή του ήταν οι γραφικές τέχνες. Το 1945 εκδίδει με το λογοτέχνη Γ. Κιτσόπουλο το περιοδικό τέχνης *Κοχλίας* (1945-1948). Η πρώτη του εμφάνιση ως σκηνογράφου-ενδυματολόγου πραγματοποιείται με την παράσταση *Νεφέλες* (θίασος Καλλιτεχνικής Εταιρείας).Από το 1954 μέχρι το 1964 εργάζεται στην Διεθνή Έκθεση Θεσσαλονίκης στο σχεδιασμό αφισών, καταλόγων και εντύπων. Το 1963 εγκαθίσταται στην Αθήνα και από το 1964 εργάζεται στο τμήμα γραφικών τεχνών της διαφημιστικής εταιρείας *ΈΡΓΟΝ*.Πέθανε στην Αθήνα το 1987.

Επιδράσεις-θεματολογία
----------------------

Στο ζωγραφικό έργο του, θα μπορούσε να διακριθεί σε τρεις περιόδους α) 1940-1950: αν και περιορισμένο αριθμητικώς, έχει δεχθεί επιδράσεις από τους  Ανρί Ματίς, Χένρυ Μουρ, Ραούλ Ντυφύ. Η θεματολογία του κινείται μεταξύ νεκρής φύσης εσωτερικών χώρων, γυναικείων μορφών,αστικών και ελεύθερων τοπίων από περιοχές της Χαλκιδικής και της Θεσσαλονίκης.Υλικά του του μολύβι, η σινική, οι κηρομπογιές, οι τέμπερες, τολάδι σε χαρτόνι ή ξυλοτέξ. β)1951-1958: εδώ κυριαρχεί η γεωμετρικότητα και η αφαίρεση. γ)1959-1967: γεωμετρική αφαίρεση κυριαρχεί πάλι δ) 1968-1987: κυριαρχεί η μεταζωγραφική αφαίρεση με σκληρές γωνίες, χρωματικές ζώνες

Αποτίμηση του έργου του
-----------------------

Με το έργο του έχει αναδειχθεί ως ένας από του πιο σημαντικούς εισηγητές της γραφιστικής στην Ελλάδα.

Παραπομπές
----------

1. ↑  Κάτια Κιλεσοπούλου, «Σβορώνος Γιάννης», στο:Λεξικό Ελλήνων Καλλιτεχνών 16ος-20ος αι., τομ.4, εκδ. Μέλισσα, 2000, σελ.150
2. ↑  Κάτια Κιλεσοπούλου, «Σβορώνος Γιάννης», στο:Λεξικό Ελλήνων Καλλιτεχνών 16ος-20ος αι., τομ.4, εκδ. Μέλισσα, 2000, σελ.151
3. ↑  Κάτια Κιλεσοπούλου, «Σβορώνος Γιάννης», στο:Λεξικό Ελλήνων Καλλιτεχνών 16ος-20ος αι., τομ.4, εκδ. Μέλισσα, 2000, σελ.151

Πηγές
-----

* Κάτια Κιλεσοπούλου, «Σβορώνος Γιάννης», στο:Λεξικό Ελλήνων Καλλιτεχνών 16ος-20ος αι., τομ.4, εκδ. Μέλισσα, 2000, σελ.150-151
To **Γενικό Νοσοκομείο Λευκωσίας** είναι το κύριο νοσοκομείο της Λευκωσίας στην Κύπρο. Λειτούργησε το 2006. Αντικατέστησε το Παλιό Γενικό Νοσοκομείο Λευκωσίας.

Το συμβόλαιο κατασκευής του νοσοκομείου υπογράφτηκε το 1997. Στις 14 Απριλίου 1997 έθεσε τον θεμέλιο λίθο ο Γλαύκος Κληρίδης. Η κατασκευή του νοσοκομείου και ο εξοπλισμός του στοίχισαν 120 εκατομμύρια λίρες (205 εκατομμύρια ευρώ).

Η μετακίνηση ασθενών και προσωπικού από το Παλιό Γενικό Νοσοκομείο στο Νέο Γενικό Νοσοκομείο ολοκληρώθηκε στις 17 Οκτωβρίου 2006. Τα εγκαίνια του νοσοκομείου έγιναν στις 30 Μαρτίου 2007 από τον Τάσσο Παπαδόπουλο.

Το νοσοκομείο καταλαμβάνει εμβαδόν 102.000 τ.μ. από τα οποία περίπου τα 31.000 τ.μ. αφορούν μη νοσοκομειακούς χώρους.

Παραπομπές
----------

1. 1 2  «Γενικό Νοσοκομείο Λευκωσίας | Ιστορικό». *www.moh.gov.cy*. Αρχειοθετήθηκε από το πρωτότυπο στις 26 Ιουνίου 2019. Ανακτήθηκε στις 26 Ιουνίου 2019.
2. ↑  «€1 εκατ. στον μελετητή του Νοσοκομείου Λευκωσίας». *Philenews*. Αρχειοθετήθηκε από το πρωτότυπο στις 26 Ιουνίου 2019. Ανακτήθηκε στις 26 Ιουνίου 2019.

Εξωτερικού σύνδεσμοι
--------------------

* Επίσημος ιστότοπος

Συντεταγμένες: 35°07′40″N 33°22′37″E﻿ / ﻿35.127669°N 33.377007°E﻿ / 35.127669; 33.377007
Η **Γιαρντάνκα Στογιάνκοβιτς** (*Jadranka Stojaković*, 24 Ιουλίου 1950 – 3 Μαΐου 2016) ήταν Βόσνια τραγουδίστρια λαϊκής μουσικής, ιδιαίτερα γνωστή για την μοναδική και όμορφη φωνή της. Τα πιο γνωστά τραγούδια της είναι το "Sve smo mogli mi", το "Što te nema" και το "Bistre vode Bosnom teku".

Τα πρώτα χρόνια
---------------

Γεννημένη στο Σεράγεβο της Βοσνίας, καταγόταν από οικογένεια δασκάλων (ο πατέρας της ήταν από το Ντομπόι, ενώ η μητέρα της από τη Δαλματία), πέρασε τα πρώτα της χρόνια σε ένα μικρό χωριό κοντά στο Μποσάνσκι Νόβι όπου οι γονείς της είχαν διοριστεί να διδάξουν.

Οι γονείς της πολύ σύντομα χώρισαν και έτσι μετακόμισε με την μητέρα της στο Σεράγεβο, ενώ σύντομα συνεχίστηκαν οι μετακινήσεις στο Ντουμπρόβνικ, το Γκράντατς, και το Βάρες, μικρές πόλεις που παρουσιάζαν ελλείψεις σε δασκάλους και όπου η μητέρα της έβρισκε δουλειά. Κατά καιρούς εγκαταστάθηκαν σε διάφορα χωριά γύρω από το Σεράγεβο, και ήταν εκεί όπου η Γιαρντάνκα πέρασε το πιο σημαντικό κομμάτι της παιδικής της ηλικίας.

Καριέρα
-------

Στην ηλικία των 16 ετών, η Γιαρντάνκα Στογιάνοβιες μπήκε στο τζαζ συγκρότημα του θείου της Vukašin Radulović και έδωσε παραστάσεις μαζί τους σε όλη τη χώρα καθώς και σε άλλη μέρη της Ευρώπης (κυρίως στη Γερμανία).

Το 1981 ήταν δεύτερη φωνή με την Ismeta Dervoz για τη Γιουγκοσλαβική συμμετοχή με το όνομα Vajta στη Γιουροβίζιον του 1981 στην Ιρλανδία.

Το 1984, στην διάρκεια των Χειμερινών Ολυμπιακών Αγώνων που πραγματοποιήθηκαν στο Σεράγεβο, τραγούδησε το επίσημο θεματικό ύμνο των Αγώνων. Περίπου την ίδια εποχή, έλαβε το βραβείο του καλύτερου καλλιτέχνη της Γιουγκοσλαβίας. Ήταν ανάμεσα από τους πιο ταλαντούχους και αγαπημένους τραγουδιστές και τραγουδοποιούς.

Από το 1988, η Γιαντράνκα Στογιάκοβιτς διαμένει ως επί τω πλείστον στην Ιαπωνία.

Δισκογραφία
-----------

To 1997, τραγούδησε το τραγούδι του τέλους για το ηλεκτρονικό παιχνίδι της Konami, *Vandal Hearts* για το Sony PlayStation.

Παραπομπές
----------

1. 1 2  (Αγγλικά) *Discogs*. 878565. Ανακτήθηκε στις 9  Οκτωβρίου 2017.
2. ↑  «Preminula Jadranka Stojaković». (Σερβικά)
3. ↑  Sevdalinke sam slušala uz meku rakiju, *Blic*, September 14, 2008[*νεκρός σύνδεσμος*]

Εξωτερικοί σύνδεσμοι
--------------------

* Jadranka.jp Official web site
* У Јапану нема нервозе, *Politika*, September 12, 2008
* Article de la revista Sons de la Mediterrània (Catalunya), per Brigitte Vasallo.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 80636118
* **Europeana**: agent/base/52259
* LCCN: no2012094207
* ISNI: 0000 0000 5651 7798
* GND: 136260373
* MusicBrainz: 90d3476f-8247-43a0-a219-cf6e5a0287ec
* NDL: 01178369

 |

 |
Το **Γενικό Άσμα** (ισπανικά: Canto General, Κάντο Χενεράλ) είναι ποιητική συλλογή του Πάμπλο Νερούδα, η οποία αποδίδει την καταπίεση των κοινωνιών της Νότιας Αμερικής από το διεθνές και εγχώριο κεφάλαιο, από την αποικιοκρατία. Περιέχει ακόμη παραβολές και ανιμιστικές αναφορές στη θεοποιημένη φύση της ζούγκλας των ποταμών και των βουνών της Νότιας Αμερικής, άλλα και των ινδιάνικων φυλών της που τους τοποθετεί στις ιερές καταβολές της.

Έχει μελοποιηθεί από πολλούς συνθέτες, μεταξύ των οποίων τον Μίκη Θεοδωράκη, η οποία παρουσιάστηκε τον Σεπτέμβριο του 1975 στην Αθήνα. Το έργο έχει μεταφραστεί από τη Δανάη Στρατηγοπούλου και έχει μελοποιηθεί από τον Μίκη Θεοδωράκη τον Χρήστο Λεοντή.

Παραπομπές
----------

1. ↑  dioti.gr. «dioti.gr». *dioti.gr*. Αρχειοθετήθηκε από το πρωτότυπο στις 14 Ιουλίου 2020.
Ο **Γιαροπόλκ β΄ Βλαντιμιρόβιτς**, ρωσ. Ярополк II Владимирович (1082 - 18 Φεβρουαρίου 1139) από τον Οίκο των Ρουρικιδών ήταν πρίγκιπας τού Σμολένσκ (1100-13), τού Περεγιασλάβ (1114-32) και μέγας πρίγκιπας τού Κιέβου (1132-39). Πολέμησε σε εκστρατείες εναντίον των Πολόβτσι (Κουμάνων) το 1103 και πάλι το 1116.

Βιογραφία
---------

Ήταν γιος τού Βλαντίμιρ Β΄ Μονομάχου μεγάλου πρίγκιπα τού Κιέβου και της Γκύθα του Ουέσσεξ, κόρης τού Χάρολντ Β΄ της Αγγλίας.

Το 1032 απεβίωσε ο αδελφός του Μστισλάβ Α΄ ο *μέγας* μεγάλος πρίγκιπας τού Κιέβου και ο Γιαροπόλκ Β΄ έλαβε το στέμμα τού Κιέβου. Είχε να ασχοληθεί με πολλά συμφέροντα της οικογένειάς του, πιο πολύ με τον ισχυρό, ετεροθαλή αδελφό του Γιούρι Α΄ τον *μακρόχειρα* (dolgoruki). Ο Γιαροπόλκ Β΄ όρισε τον Βσέβολοντ, γιο τού Μστισλάβ Α΄, ως πρίγκιπα τού Περεγιασλάβ, αλλά ο Γιούρι Α΄ -με τη συγκατάθεση των Νοβγκοροντιανών- τον εκδίωξε. Επίσης ο Γιαροπόλκ Β΄ όρισε τον Ιζιασλάβ Β΄, άλλο γιο τού Μστισλάβ Α΄, ως πρίγκιπα τού Περεγιασλάβ και τού Τουρόβ. Ο Γιαροπόλκ Β΄ λίγο μετά αντικαταστάθηκε από τον αδελφό του Βιατσεσλάβ Α΄.

Η ειρήνη δεν κράτησε πολύ και το 1134 ο "γύρος" (η κυκλική μετάθεση) άρχισε ακόμη μία φορά. Ο Ιζιασλάβ Β΄ έπρεπε να κληροδοτήσει το Τουρόβ στον Βιατσεσλάβ Α΄, ώστε να τον αφήσει να το κυβερνήσει ακόμη μία φορά. Το Περεγιασλάβ θα έμενε στον Γιούρι Α΄, με τον όρο ότι ο Ιζιασλάβ Β΄ θα πήγαινε να κυβερνήσει το Ροστόβ· πάντως ο Γιούρι Α΄ κράτησε ένα μεγάλο μέρος τού πριγκιπάτου υπό την επιρροή του. Ο Ιζιασλάβ Β΄ επίσης απέκτησε το Βολίν και ο Αντρέι Βλαντιμίροβιτς, άλλος ετεροθαλής αδελφός τού Γιαροπόλκ Β΄, θα κυβερνούσε το Περεγιασλάβ.

Απεβίωσε το 1139 και τάφηκε στο ναό του Αγ.Ανδρέα. Ο αδελφός του Βιατσεσλάβ Α΄ που τον διαδέχθηκε, σύντομα εκδιώχθηκε από τον 2ο εξάδελφό του Βσέβολοντ Β΄.

Οικογένεια
----------

Νυμφεύτηκε το 1116 την Ελένα πριγκίπισσα της Οσετίας και είχε τέκνα:

* Βασίλκο.

Πηγές
-----

* Рыжов К. В. Ярополк II Владимирович // Все монархи мира. Россия. — М.: Вече, 1998. — ISBN 5-7838-0268-9
* Хмыров М. Д. Ярополк II Владимирович // Алфавитно-справочный перечень государей русских и замечательнейших особ их крови. — СПб.: Тип. А. Бенке, 1870. — С. 81—82.

1. 1 2 3  «Ярополк II Владимирович» (Ρωσικά) 1904.
2. 1 2  «Ярополк II-й Владимирович» (Ρωσικά) 1913.
3. ↑  «Гида» (Ρωσικά) 1916.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Yaropolk II of Kiev  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Γουίλιαμ Νέβιλ, 16ος βαρόνος του Μπεργκαβεννί** (πριν το 1701 - 1744) Άγγλος ευγενής από την Οικογένεια Νέβιλ, 16ος Βαρόνος του Μπεργκαβεννί ήταν γιος του Σερ Έντουαρντ Νέβιλ (1664-1701) και της Χάννας (1668-1764) κόρης του Ζερβάς Θορπ του Μπρόκχυρστ. Ο πατέρας του μικρότερος αδελφός του Τζωρτζ Νέβιλ, 13ου βαρόνου του Μπεργκαβεννί πέθανε σε ένα πλοίο ανοιχτά της Βιρτζίνια. Ο Γουίλιαμ Νέβιλ διαδέχθηκε στην βαρονία του Μπεργκαβεννί τον πρώτο του ξάδελφο Έντουαρντ Νέβιλ, 15ο βαρόνο του Μπεργκαβεννί που πέθανε πρόωρα και άτεκνος.

Ο Γουίλιαμ παντρεύτηκε στις 20 Μαίου 1725 την χήρα του πρώτου ξαδέλφου του Έντουαρντ Αικατερίνη Τάττον, κόρη του Υπολοχαγού Γουίλιαμ Τάττον και της συζύγου του Ελισάβετ Μπουλ, ο μεγαλύτερος γιος τους ήταν ο Τζωρτζ Νέβιλ, 1ος κόμης του Αμπεργκαβεννί. Η Αικατερίνη πέθανε στην γέννα του δεύτερου γιου τους στις 20 Μαΐου 1732 και ο Γουίλιαμ προχώρησε σε δεύτερο γάμο με την Ρεβέκκα Ερμπέρ, κόρη του Τόμας Ερμπέρ, 8ου κόμη του Πέμπροκ και της συζύγου του Μάργκαρετ Σόουγιερ, με την δεύτερη σύζυγο του δεν απέκτησε παιδιά.
Ο Γουίλιαμ Νέβιλ εγκατέλειψε το οικογενειακό του σπίτι στο Μπίρλινγκ του Κεντ και μετακινήθηκε στο *Κίλντμπρουκ Παρκ* του Φόρεστ Ρόου και έχτισε μια βίλα (1733), γύρω απο την περιοχή αγόρασε εδάφη και ένα πάρκο. Το 2015 οικοδομήθηκε στην ίδια περιοχή οικία και κήπος, εκεί βρίσκεται η θέση του *Μισέλ Χάι Σκούλ*.
Διορίστηκε στην θέση του Μάστερ στο *Γραφείο Κοσμημάτων* (1739) και παρέμεινε μέχρι τον θάνατο του. Πέθανε στις 21 Σεπτεμβρίου 1744 στο Μπαθ και τάφηκε στις 30 Σεπτεμβρίου στο Ίστ Γκρίνστιντ, η διοίκηση των εδαφών του παραχωρήθηκε στις 20 Νοεμβρίου 1744.

Παραπομπές
----------

1. ↑  Darryl Roger Lundy: (Αγγλικά) *The Peerage*. p1440.htm#i14398. Ανακτήθηκε στις 9  Οκτωβρίου 2017.
2. 1 2  p1440.htm#i14398. Ανακτήθηκε στις 7  Αυγούστου 2020.
3. 1 2 3 4 5  Darryl Roger Lundy: (Αγγλικά) *The Peerage*.
4. ↑
5. ↑
6. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 23 Αυγούστου 2016. Ανακτήθηκε στις 12 Αυγούστου 2018.
7. ↑
8. ↑

Πηγές
-----

* G.E. Cokayne; with Vicary Gibbs, H.A. Doubleday, Geoffrey H. White, Duncan Warrand and Lord Howard de Walden, editors, « The Complete Peerage of England, Scotland, Ireland, Great Britain and the United Kingdom, Extant, Extinct or Dormant, new ed. » 13 volumes in 14 (1910-1959; reprint in 6 volumes, Gloucester, U.K.: Alan Sutton Publishing, 2000)

Εξωτερικοί σύνδεσμοι
--------------------

* Το πάρκο του Κίλντμπρουλ
* Γουίλιαμ Νέβιλ

|  |
| --- |
| Γουίλιαμ Νέβιλ, 16ος βαρόνος του Μπεργκαβεννί **Οικογένεια Νέβιλ****Γέννηση:** 1701 **Θάνατος:** 1744 |
| Βασιλικοί τίτλοι |
| ΠροκάτοχοςΈντουαρντ Νέβιλ | **Βαρόνος του Μπεργκαβεννί**1724 - 1744 | ΔιάδοχοςΤζωρτζ Νέβιλ, 1ος κόμης του Αμπεργκαβεννί |